b'\n_START_ARTICLE_\nVon\n_START_PARAGRAPH_\nVon [fon], po navadi zapisano kot von, je nem\xc5\xa1ki predlog, ki pomeni iz oz. od._NEWLINE_Ko je predlog uporabljen kot del nem\xc5\xa1kih priimkov, lahko ozna\xc4\x8duje pripadnika plemstva, podobno kot francoski de. V dolo\xc4\x8denih \xc4\x8dasih in dr\xc5\xbeavah je bilo prepovedano uporabljati von kot del priimka, \xc4\x8de nisi bil plemi\xc4\x8d._NEWLINE_Toda v srednjem veku je bil von zelo raz\xc5\xa1irjen tudi med neplemi\xc5\xa1kim prebivalstvom; npr. Hans von Duisburg je pomenil Hans iz (mesta) Duisburg._NEWLINE_Odprava monarhije v Nem\xc4\x8diji in Avstriji leta 1919 je pomenila, da nobena dr\xc5\xbeava ni ve\xc4\x8d imela privilegirana plemstva. V Nem\xc4\x8diji je tako von postal le del priimka, ki so ga uporabljali; prav tako ni bilo ve\xc4\x8d nobenih pravnih omejitev glede uporabe vona v priimkih._NEWLINE_V Avstriji so odpravili privilegije plemstva in tudi njihove nazive, ki so bili odstranjeni iz priimkov. Tako je Friedrich von Hayek leta 1919 postal Friedrich Hayek._NEWLINE_V nordijskih dr\xc5\xbeavah je von pogost, a ne univerzalen del plemi\xc5\xa1kih dru\xc5\xbein nem\xc5\xa1kega porekla.'